title: 2007/438/CE: Decizia Consiliului din 18 iunie 2007 de modificare a Deciziei 2001/264/CE de adoptare a regulamentului de securitate al Consiliului

text:
               26.6.2007

               RO

               Jurnalul Oficial al Uniunii Europene

               L 164/24

      DECIZIA CONSILIULUI

   din 18 iunie 2007
   de modificare a Deciziei 2001/264/CE de adoptare a regulamentului de securitate al Consiliului
   (2007/438/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 207 alineatul (3),
   având în vedere Decizia 2006/683/CE, Euratom a Consiliului din 15 septembrie 2006 de adoptare a regulamentului de procedură al Consiliului (1), în special articolul 24,
   întrucât:

               (1)

               Apendicele 1 și 2 la regulamentul de securitate al Consiliului Uniunii Europene, anexate la Decizia 2001/264/CE a Consiliului din 19 martie 2001 de adoptare a regulamentului de securitate al Consiliului (2) conțin o listă a autorităților naționale de securitate și, respectiv, un tabel comparativ care include clasificările naționale de securitate. Apendicele 1 și 2 la regulamentul de securitate al Consiliului Uniunii Europene au fost modificate ultima dată prin Decizia 2005/571/CE a Consiliului din 12 iulie 2005 de modificare a Deciziei 2001/264/CE (3).

               (2)

               La 25 aprilie 2005, Republica Bulgaria și România au semnat tratatul privind aderarea acestora la Uniunea Europeană, care a intrat în vigoare la 1 ianuarie 2007.

               (3)

               În conformitate cu articolul 2 alineatul (2) din Decizia 2001/264/CE, statele membre trebuie să adopte măsurile corespunzătoare pentru a asigura respectarea regulamentului de securitate al Consiliului în utilizarea informațiilor clasificate ale UE.

               (4)

               Pentru a ține cont de aderarea Republicii Bulgaria și a României în cadrul apendicelor menționate în considerentul 1, este necesară, prin urmare, modificarea din punct de vedere tehnic a Deciziei 2001/264/CE,

         DECIDE:
   Articolul 1
   În Decizia 2001/264/CE, apendicele 1 și apendicele 2 se înlocuiesc cu textul care apare în anexa la prezenta decizie.
   Articolul 2
   Prezenta decizie produce efecte de la data publicării în Jurnalul Oficial al Uniunii Europene.

      Adoptată la Luxemburg, 18 iunie 2007.

            Pentru Consiliu

            Președintele

         F.-W. STEINMEIER

      (1)  JO L 285, 16.10.2006, p. 47. Decizie, astfel cum a fost modificată ultima dată prin Decizia 2007/4/CE, Euratom (JO L 1, 4.1.2007, p. 9).

      (2)  JO L 101, 11.4.2001, p. 1. Decizie, astfel cum a fost modificată ultima dată prin Decizia 2005/952/CE (JO L 346, 29.12.2005, p. 18).

      (3)  JO L 193, 23.7.2005, p. 31.

      ANEXĂ
      „
            Apendicele 1
            Lista autorităților naționale de securitate
            BELGIA

                        Nationale veiligheidsoverheid/

                        Autorité nationale de sécurité

                        FOD Buitenlandse Zaken, Buitenlandse Handel en Ontwikkelingssamenwerking/SPF affaires étrangères, commerce extérieur et coopération au développement

                        Karmelietenstraat 15/Rue des Petits Carmes 15

                        B-1000 Brussel/B-1000 Bruxelles

                        Tel. secretariaat/secrétariat: (32-2) 501 45 42

                        Fax (32-2) 501 45 96

                  BULGARIA

                        Държавна комисия по сигурността на информацията

                        ул. Ангел Кънчев 1

                        София 1000

                        България

                        Телефон: (359-2) 921 59 11

                        Факс: (359-2) 987 37 50

                        State Commission on Information Security

                        1 Angel Kanchev Str.

                        BG-1000 Sofia

                        Телефон: (359-2) 921 59 11

                        Факс: (359-2) 987 37 50

                  REPUBLICA CEHĂ

                        Národní bezpečnostní úřad

                        (National Security Authority)

                        Na Popelce 2/16

                        CZ-150 06 Praha 56

                        Tel.: (420) 257 28 33 35

                        Fax: (420) 257 28 31 10

                  DANEMARCA

                        Politiets Efterretningstjeneste

                        Klausdalsbrovej 1

                        DK-2860 Søborg

                        Telefon (45) 33 14 88 88

                        Fax (45) 33 43 01 90

                        Forsvarets Efterretningstjeneste

                        Kastellet 30

                        DK-2100 København Ø

                        Telefon (45) 33 32 55 66

                        Fax (45) 33 93 13 20

                  GERMANIA

                        Bundesministerium des Innern

                        Referat IS 4

                        Alt-Moabit 101 D

                        D-11014 Berlin

                        Telefon (49-1) 88 86 81 15 26

                        Fax (49-1) 888 68 15 15 26

                  ESTONIA

                        Estonian National Security Authority

                        Security Department

                        Ministry of Defence of the Republic of Estonia

                        Sakala 1

                        EE-15094 Tallinn

                        Tel: + 372/7170 077, + 372/7170 030

                        Faks: + 372/7170 213

                  GRECIA

                        Γενικό Επιτελείο Εθνικής Αμύνης (ΓΕΕΘΑ)

                        Διακλαδική Διεύθυνση Στρατιωτικών Πληροφοριών (ΔΔΣΠ)

                        Διεύθυνση Ασφαλείας και Αντιπληροφοριών

                        ΣΤΓ 1020

                        Χολαργός — Αθήνα

                        Ελλάδα

                              Τηλέφωνα:

                              (30-210) 657 20 09 (ώρες γραφείου)
                              (30-210) 657 20 10 (ώρες γραφείου)

                              Φαξ

                              (30-210) 642 64 32
                              (30-210) 652 76 12

                        Hellenic National Defence General Staff (HNDGS)

                        Military Intelligence Sectoral Directorate

                        Security Counterintelligence Directorate

                        GR-STG 1020

                        Holargos — Athens

                              Τηλέφωνα:

                              (30-210) 657 20 09 (ώρες γραφείου)
                              (30-210) 657 20 10 (ώρες γραφείου)

                              Φαξ

                              (30-210) 642 64 32
                              (30-210) 652 76 12

                        SPANIA

                        Autoridad Nacional de Seguridad

                        Oficina Nacional de Seguridad

                        Avenida Padre Huidobro s/n

                        Carretera Nacional Radial VI, km 8,5

                        E-28023 Madrid

                              Tel.

                              (34) 913 72 57 07
                              (34) 913 72 50 27

                        Fax (34) 913 72 58 08

                  FRANȚA

                        Secrétariat général de la défense nationale

                        Service de sécurité de défense (SGDN/SSD)

                        51, boulevard de la Tour-Maubourg

                        F-75700 Paris 07 SP

                        Tél. (33) 171 75 81 77

                        Fax (33) 171 75 82 00

                  IRLANDA

                        National Security Authority

                        Department of Foreign Affairs

                        80 St Stephens Green

                        Dublin 2

                        Telephone: + 353-1-478 08 22

                        Fax + 353-1-478 14 84

                  ITALIA

                        Presidenza del Consiglio dei Ministri

                        Autorità Nazionale per la Sicurezza

                        Cesis III Reparto (UCSi)

                        Via di Santa Susanna, 15

                        I-1187 Roma

                        Tel. (39) 06 61 17 42 66

                        Fax (39) 06 488 52 73

                  CIPRU

                        Υπουργείο Άμυνας

                        Στρατιωτικό Επιτελείο του Υπουργού

                        Εθνική Αρχή Ασφάλειας (ΕΑΑ)

                        Υπουργείο Άμυνας

                        Λεωφόρος Εμμανουήλ Ροΐδη 4

                        1432 Λευκωσία

                        Κύπρος

                        Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                        Φαξ (357-22) 30 23 51

                        Ministry of Defence

                        Minister’s Military Staff

                        National Security Authority (NSA)

                        4 Emanuel Roidi street

                        CY-1432 Nicosia

                        Τηλέφωνα: (357-22) 80 75 69, (357-22) 80 76 43, (357-22) 80 77 64, (357) 99 35 80 00

                        Φαξ (357-22) 30 23 51

                  LETONIA

                        National Security Authority of Constitution Protection

                        Bureau of the Republic of Latvia

                        Miera iela 85 A

                        LV-1001 Rīga

                        Tālrunis: (371) 702 54 18

                        Fakss: (371) 702 54 54

                  LITUANIA

                        National Security Authority of the Republic of Lithuania

                        Gedimino pr. 40/1 LTL-2600 Vilnius

                        Telefonas: (370) 5 266 32 05

                        Faksas: (370) 5 266 32 00

                  LUXEMBURG

                        Autorité nationale de sécurité

                        Boîte postale 2379

                        L-1023 Luxembourg

                              Tél.

                              (352) 47 82 210 central
                              (352) 47 82 253 direct

                        Fax (352) 47 82 243

                  UNGARIA

                        Nemzeti Biztonsági Felügyelet

                        Pf.: 2

                        H-1357 Budapest

                        Telefon: (36-1) 346 96 52

                        Fax: (36-1) 346 96 58

                  MALTA

                        Ministeru tal-Ġustizzja u l-Affarijiet Interni

                        P.O. Box 146

                        MT-Valletta

                        Telefown: + 356/21 24 98 44

                        Fax + 356/25 69 53 21

                  ȚĂRILE DE JOS

                        Ministerie van Binnenlandse Zaken en Koninkrijksrelaties

                        Postbus 20010

                        NL-2500 EA Den Haag

                        Telefoon: + 31/70/320 44 00

                        Fax 31/70/320 07 33

                        Ministerie van Defensie

                        Beveiligingsautoriteit

                        Postbus 20701

                        NL-2500 ES Den Haag

                        Telefoon: + 31/70/318 70 60

                        Fax 31/70/318 75 22

                  AUSTRIA

                        Informationssicherheitskommission

                        Bundeskanzleramt

                        Ballhausplatz 2

                        A-1014 Wien

                        Telefon (43-1) 531 15 25 94

                        Fax (43-1) 531 15 26 15

                  POLONIA

                        Agencja Bezpieczeństwa Wewnętrznego – ABW

                        Departament Ochrony Informacji Niejawnych

                        ul. Rakowiecka 2 A

                        00-993 Warszawa

                        Polska

                        Tel.: (48-22) 585 73 60

                        Faks: (48-22) 585 85 09

                        Służba Kontrwywiadu Wojskowego

                        Biuro Ochrony Informacji Niejawnych

                        ul. Oczki 1

                        02-007 Warszawa

                        Polska

                        Tel.: (48-22) 684 12 47

                        Faks: (48-22) 684 10 76

                  PORTUGALIA

                        Presidência do Conselho de Ministros

                        Autoridade Nacional de Segurança

                        Avenida Ilha da Madeira, 1

                        P-1400-204 Lisboa

                        Tel.: (+351) 21 301 17 10

                        Fax: (+351) 21 303 17 11

                  ROMÂNIA

                        Romanian ANS – ORNISS

                        Strada Mureș nr. 4

                        RO-012275 București

                        Telefon: (40-21) 224 58 30

                        Fax: (40-21) 224 07 14

                  SLOVENIA

                        Urad Vlade RS za varovanje tajnih podatkov

                        Gregorčičeva 27

                        SI-1000 Ljubljana

                        Tel. (386-1) 478 13 90

                        Faks (386-1) 478 13 99

                  SLOVACIA

                        Národný bezpečnostný úrad

                        (National Security Authority)

                        Budatínska 30

                        P.O. Box 16

                        850 07 Bratislava 57

                        Slovenská republika

                        Tel.: (421-2) 68 69 23 14

                        Fax: (421-2) 63 82 40 05

                  FINLANDA

                        Kansallinen turvallisuusviranomainen

                        Ulkoasiainministeriö/Turvallisuusyksikkö

                        Kanavakatu 3 A

                        PL 176

                        FI-00161 Helsinki

                        P. (358-9) 16 05 55 10

                        F. (358-9) 16 05 55 16

                  SUEDIA

                        Utrikesdepartementet

                        SSSB

                        S-103 39 Stockholm

                        Telefon (46-8) 405 54 44

                        Fax (46-8) 723 11 76

                  REGATUL UNIT

                        UK National Security Authority

                        PO Box 49359

                        GB-London SW1P 1LU

                        Telephone: + 44-020 7930 8768

                        Fax + 44-020 7821 8604

            Apendicele 2
            Comparație a clasificărilor de securitate

                        Clasificare UE

                        Très secret UE/EU top secret

                        Secret UE

                        Confidentiel UE

                        Restreint UE

                        Belgia

                        Très Secret
                        Zeer Geheim

                        Secret
                        Geheim

                        Confidentiel
                        Vertrouwelijk

                        Diffusion restreinte
                        Beperkte Verspreiding

                        Bulgaria

                        Cтpoгo ceкретно

                        Ceкретно

                        Поверително

                        За служебно ползване

                        Republica Cehă

                        Přísně tajné

                        Tajné

                        Důvěrné

                        Vyhrazené

                        Danemarca

                        Yderst hemmeligt

                        Hemmeligt

                        Fortroligt

                        Til tjenestebrug

                        Germania

                        Streng geheim

                        Geheim

                        VS (1) — Vertraulich

                        VS — Nur für den Dienstgebrauch

                        Estonia

                        Täiesti salajane

                        Salajane

                        Konfidentsiaalne

                        Piiratud

                        Grecia

                        Άκρως Απόρρητο
                        Abr: ΑΑΠ

                        Απόρρητο
                        Abr: (ΑΠ)

                        Εμπιστευτικό
                        Αbr: (ΕΜ)

                        Περιορισμένης Χρήσης
                        Abr: (ΠΧ)

                        Spania

                        Secreto

                        Reservado

                        Confidencial

                        Difusión Limitada

                        Franța

                        Très Secret Défense (2)

                        Secret Défense

                        Confidentiel Défense

                        Néant (3)

                        Irlanda

                        Top Secret

                        Secret

                        Confidential

                        Restricted

                        Italia

                        Segretissimo

                        Segreto

                        Riservatissimo

                        Riservato

                        Cipru

                        Άκρως Απόρρητο
                        Αbr: (AΑΠ)

                        Απόρρητο
                        Αbr: (ΑΠ)

                        Εμπιστευτικό
                        Αbr: (ΕΜ)

                        Περιορισμένης Χρήσης
                        Αbr: (ΠΧ)

                        Letonia

                        Sevišķi slepeni

                        Slepeni

                        Konfidenciāli

                        Dienesta vajadzībām

                        Lituania

                        Visiškai slaptai

                        Slaptai

                        Konfidencialiai

                        Riboto naudojimo

                        Luxemburg

                        Très Secret Lux

                        Secret Lux

                        Confidentiel Lux

                        Restreint Lux

                        Ungaria

                        Szigorúan titkos!

                        Titkos!

                        Bizalmas!

                        Korlátozott terjesztésű!

                        Malta

                        L-Ghola Segretezza

                        Sigriet

                        Kunfidenzjali

                        Ristrett

                        Țările de Jos

                        STG Zeer Geheim

                        STG Geheim

                        STG Confidentieel

                        Departementaalvertrouwelijk

                        Austria

                        Streng Geheim

                        Geheim

                        Vertraulich

                        Eingeschränkt

                        Polonia

                        Ściśle Tajne

                        Tajne

                        Poufne

                        Zastrzeżone

                        Portugalia

                        Muito Secreto

                        Secreto

                        Confidencial

                        Reservado

                        România

                        Strict secret de importanță deosebită

                        Strict secret

                        Secret

                        Secret de serviciu

                        Slovenia

                        Strogo tajno

                        Tajno

                        Zaupno

                        Interno

                        Slovacia

                        Prísne tajné

                        Tajné

                        Dôverné

                        Vyhradené

                        Finlanda

                        ERITTÄIN SALAINEN

                        SALAINEN

                        LUOTTAMUKSELLINEN

                        KÄYTTÖ RAJOITETTU

                        Suedia

                        Kvalificerat hemlig

                        Hemlig

                        Hemlig

                        Hemlig

                        Regatul Unit

                        Top Secret

                        Secret

                        Confidential

                        Restricted

                        Clasificare NATO

                        Cosmic Top Secret

                        NATO Secret

                        NATO Confidential

                        NATO Restricted

                        Clasificare UEO

                        Focal Top Secret

                        WEU Secret

                        WEU Confidential

                        WEU Restricted

                  ”

         (1)  Germania: VS = Verschlusssache

         (2)  Franța: clasificarea Très Secret Défense, care acoperă aspecte de prioritate guvernamentală, poate fi schimbată doar cu autorizarea prim-ministrului.

         (3)  Franța nu folosește categoria de clasificare «DIFFUSION RESTREINTE» în sistemul său național. Franța utilizează și protejează documentele care sunt marcate «RESTREINT UE» în conformitate cu actele cu putere de lege și normele administrative în vigoare la nivel național, care nu sunt mai puțin limitative decât dispozițiile regulamentului de securitate al Consiliului.


title: 2009/333/CE: Decizia Comisiei din 20 aprilie 2009 privind contribuția financiară comunitară în anul 2009 pentru informatizarea procedurilor veterinare, pentru sistemul de notificare a bolilor animalelor, pentru măsuri de comunicare și pentru studii și evaluări și privind o subvenție directă acordată OIE pe baza articolului 168 alineatul (1) litera (c) din Regulamentul (CE, Euratom) nr. 2342/2002

text:
               21.4.2009

               RO

               Jurnalul Oficial al Uniunii Europene

               L 101/18

      DECIZIA COMISIEI

   din 20 aprilie 2009
   privind contribuția financiară comunitară în anul 2009 pentru informatizarea procedurilor veterinare, pentru sistemul de notificare a bolilor animalelor, pentru măsuri de comunicare și pentru studii și evaluări și privind o subvenție directă acordată OIE pe baza articolului 168 alineatul (1) litera (c) din Regulamentul (CE, Euratom) nr. 2342/2002
   (2009/333/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolele 17 și 20, articolul 37 alineatul (2) și articolul 37a alineatul (2),
   întrucât:

               (1)

               Decizia 90/424/CEE stabilește procedurile care reglementează contribuția financiară comunitară pentru anumite măsuri veterinare referitoare, în special, la politica de informare în domeniul sănătății animale, bunăstării animalelor și siguranței alimentelor, pentru măsuri tehnice și științifice și pentru combaterea bolilor.

               (2)

               În temeiul articolului 16 din Decizia 90/424/CEE, Comunitatea trebuie să contribuie financiar la instituirea unei politici de informare în materie de sănătate animală, bunăstarea animalelor și siguranța alimentelor de origine animală, care să includă realizarea unor studii necesare pentru pregătirea și elaborarea legislației în domeniul bunăstării animalelor.

               (3)

               Prin urmare, finanțarea comunitară, pe anul 2009, a studiilor, a evaluărilor de impact și a altor evaluări, precum și a unei politici de informare în materie de siguranță alimentară, sănătate și bunăstare animală și zootehnie este adecvată. Ar trebui precizată suma maximă alocată pentru aceste acțiuni.

               (4)

               Ar trebui să se realizeze un studiu de fezabilitate privind revizuirea generală a legislației comunitare în domeniul bunăstării animalelor de fermă și privind integrarea indicatorilor referitori la bunăstarea animalelor de fermă. Mai mult, ar trebui să se efectueze un studiu de impact privind bunăstarea animalelor în timpul transportului și sacrificarea peștilor de crescătorie. Aceste studii vor sprijini acțiunile identificate în Planul de acțiune comunitară privind protecția și bunăstarea animalelor 2006-2010.

               (5)

               Planul de acțiune comunitară privind protecția și bunăstarea animalelor 2006-2010 (2) prevede, în special, o evaluare a progresului, precum și o programare complementară pentru perioada ulterioară anului 2010. Așadar, există o nevoie de evaluare la nivel global a politicii comunitare privind bunăstarea animală înainte de 2010.

               (6)

               În Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor privind o nouă strategie în materie de sănătate animală pentru Uniunea Europeană (2007-2013) desfășurată sub deviza „Prevenirea este mai eficientă decât vindecarea” (3) se prevede elaborarea unei legi generale privind sănătatea animalelor în UE și a unui cadru comunitar armonizat pentru criteriile privind regimurile de împărțire a responsabilității și a costurilor. Prin urmare, ar trebui să se realizeze un studiu care să sprijine evaluarea impactului legii generale privind sănătatea animalelor și un studiu de fezabilitate pentru revizuirea Deciziei 90/424/CEE.

               (7)

               Toate studiile, cu excepția studiului de fezabilitate pentru revizuirea Deciziei 90/424/CEE, fac obiectul unor contracte specifice în temeiul contractului cadru al DG SANCO „Evaluare, analiza impactului și servicii conexe” Lot 3 (lanț alimentar), pentru care s-a lansat o cerere de oferte în 2004. Aceste contracte specifice urmează să fie încheiate între Comisie și contractantul selectat, după cum se prevede în contractul cadru. În 2009, se va lansa o cerere de oferte pentru realizarea studiului de fezabilitate pentru revizuirea Deciziei 90/424/CEE.

               (8)

               Articolul 37a alineatul (1) litera (b) din Decizia 90/424/CEE stabilește posibilitatea acordării unei contribuții financiare comunitare pentru informatizarea procedurilor veterinare de găzduire, gestionare și întreținere a sistemelor informatice veterinare integrate, inclusiv a interfețelor cu bazele de date naționale, atunci când este cazul. Prin urmare, ar trebui acordată o contribuție financiară comunitară pentru găzduirea, gestionarea și întreținerea sistemului informatic veterinar integrat TRACES (Trade Control and Expert System), introdus prin Decizia 2003/24/CE a Comisiei din 30 decembrie 2002 privind dezvoltarea unui sistem informatic veterinar integrat (4), pentru a se asigura disponibilitatea, siguranța și actualizarea acestui sistem.

               (9)

               Articolul 37 alineatul (1) din Decizia 90/424/CEE stabilește că introducerea unor sisteme de identificare a animalelor și de notificare a bolilor în temeiul legislației privind controalele veterinare în comerțul intracomunitar cu animale vii, în vederea realizării pieței interne, poate beneficia de asistență financiară comunitară. Prin urmare, ar trebui acordată o contribuție financiară comunitară pentru actualizarea sistemului de notificare a bolilor animalelor (ADNS), în temeiul Deciziei 2005/176/CE a Comisiei din 1 martie 2005 de stabilire a formei codificate și a codurilor privind notificarea bolilor animalelor în aplicarea Directivei 82/894/CEE a Consiliului (5), și pentru îmbunătățirile tehnice necesare.

               (10)

               Comunicarea privind o nouă strategie în materie de sănătate animală pentru Uniunea Europeană (2007-2013) recunoaște importanța dialogului între cetățeni, asociații ale societății civile și instituțiile CE (în special Comisia). Prin urmare, este necesară o strategie eficace de comunicare pentru a promova aspectele legate de sănătatea animalelor și principiile strategiei în materie de sănătate animală în rândul părților interesate, organizațiilor și societății, în ansamblul său.

               (11)

               În conformitate cu articolul 19 din Decizia 90/424/CEE, Comunitatea poate să întreprindă, sau să sprijine statele membre sau organizațiile internaționale să întreprindă, acțiuni tehnice și științifice necesare pentru dezvoltarea legislației veterinare comunitare, precum și pentru dezvoltarea învățământului sau a formării profesionale în domeniul veterinar.

               (12)

               Organizația Mondială pentru Sănătatea Animalelor (OIE) este organizația interguvernamentală responsabilă cu îmbunătățirea sănătății animale la nivel mondial. Aceasta este recunoscută de Organizația Mondială a Comerțului (OMC) ca organizație de referință pentru stabilirea standardelor pentru comerțul internațional cu animale și cu produse de origine animală.

               (13)

               OIE planifică o conferință internațională privind febra aftoasă. Această conferință va sprijini acțiunile identificate în Comunicarea privind o nouă strategie în materie de sănătate animală pentru Uniunea Europeană (2007-2013). Prin urmare, se impune o contribuție a Comunității la această inițiativă pentru a realiza o mai bună protecție împotriva acestei boli. Prin urmare, Comunitatea ar trebui să sprijine această inițiativă a OIE.

               (14)

               OIE deține un monopol de facto în domeniul său, astfel cum se precizează la articolul 168 alineatul (1) litera (c) din Regulamentul (CE, Euratom) nr. 2342/2002 al Comisiei din 23 decembrie 2002 de stabilire a normelor de aplicare a Regulamentului (CE, Euratom) nr. 1605/2002 al Consiliului privind regulamentul financiar aplicabil bugetului general al Comunităților Europene (6); în consecință, nu se impune o cerere de propuneri pentru contribuția Comunității la organizarea și găzduirea unei conferințe internaționale privind febra aftoasă.

               (15)

               Prezenta decizie este echivalentă cu o decizie de finanțare în sensul articolului 75 din Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (7) și în sensul articolului 90 din Regulamentul (CE, Euratom) nr. 2342/2002.

               (16)

               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,

         DECIDE:
   Articolul 1
   Se aprobă acordarea unei contribuții financiare comunitare de maximum 250 000 EUR pentru efectuarea unui studiu de fezabilitate privind revizuirea generală a legislației comunitare în domeniul bunăstării animalelor de fermă și privind integrarea în legislație a indicatorilor referitori la bunăstarea animalelor de fermă.
   Articolul 2
   Se aprobă acordarea unei contribuții financiare comunitare de maximum 150 000 EUR pentru efectuarea unui studiu de impact privind bunăstarea animalelor în timpul transportului și sacrificarea peștilor de crescătorie.
   Articolul 3
   Se aprobă acordarea unei contribuții financiare comunitare de maximum 350 000 EUR pentru efectuarea unui studiu privind evaluarea politicii comunitare privind bunăstarea animală.
   Articolul 4
   Se aprobă acordarea unei contribuții financiare comunitare de maximum 150 000 EUR pentru efectuarea unui studiu care să sprijine evaluarea impactului legii generale privind sănătatea animalelor.
   Articolul 5
   Se aprobă acordarea unei contribuții financiare comunitare de maximum 250 000 EUR pentru efectuarea unui studiu de fezabilitate pentru revizuirea Deciziei 90/424/CEE.
   Articolul 6
   Se aprobă o contribuție financiară comunitară pentru găzduirea, gestionarea și întreținerea sistemului TRACES, introdus prin Decizia 2003/24/CE, pentru sumele și obiectivele următoare:

               (a)

               600 000 EUR pentru găzduire;

               (b)

               450 000 EUR pentru achiziționarea suportului logistic necesar pentru asistarea utilizatorilor;

               (c)

               400 000 EUR pentru achiziționarea suportului de întreținere necesar pentru a adapta sistemul la evoluțiile juridice și tehnice;

               (d)

               380 000 EUR pentru lucrările de dezvoltare necesare în materie de procesare de date;

               (e)

               300 000 EUR pentru dezvoltarea interfeței între bazele de date naționale de identificare a bovinelor;

               (f)

               120 000 EUR pentru achiziționarea licențelor informatice.

         Articolul 7
   Se aprobă o contribuție financiară comunitară de 270 000 EUR pentru actualizarea sistemului de notificare a bolilor animalelor (ADNS) introdus prin Decizia 2005/176/CE.
   Articolul 8
   Comunicarea de către Comisie, către autoritățile competente și către cetățeni, a informațiilor referitoare la legislația comunitară în domeniile sănătății animale și bunăstării animalelor se aprobă pentru sumele și obiectivele următoare:

               —

               1 400 000 EUR pentru publicații și pentru difuzarea informațiilor și a strategiei cu privire la sănătatea animală;

               —

               150 000 EUR pentru publicații și pentru difuzarea informațiilor și a strategiei cu privire la bunăstarea animalelor.

         Articolul 9
   Se aprobă o contribuție financiară comunitară în valoare de 200 000 EUR, destinată finanțării Conferinței internaționale privind febra aftoasă, organizată de OIE în 2009, reprezentând o cofinanțare comunitară de maximum 33 % din costurile totale eligibile.
   Articolul 10
   Contribuția financiară prevăzută la articolele 1-9 este finanțată prin linia bugetară 17 04 02 01 a bugetului Uniunii Europene pentru anul 2009.
   Contractanții pentru studiile prevăzute la articolele 1, 2, 3 și 4 se vor selecta pe baza contractului cadru de evaluare al DG SANCO Lot 3 (lanț alimentar).
   Contractanții pentru studiul prevăzut la articolul 5 se vor selecta pe baza unei cereri de oferte pentru un contract specific în ultimul trimestru din 2009.
   Contribuția financiară prevăzută la articolele 6 și 7 se va acorda pe baza următoarelor contracte cadru ale DG DIGIT: DI 5370, DI 5711, DI 5712, DI 5716, DI 5717, DI 5719, DI 5720, DI 6350.
   Articolul 11
   Pentru contribuția financiară prevăzută la articolul 9 se va stabili cu OIE un acord de subvenționare fără organizarea unei cereri de propuneri, întrucât OIE este organizația interguvernamentală responsabilă la nivel mondial de îmbunătățirea sănătății animalelor și deține un monopol de facto.

      Adoptată la Bruxelles, 20 aprilie 2009.

            Pentru Comisie

         Androulla VASSILIOU

            Membru al Comisiei

      (1)  JO L 224, 18.8.1990, p. 19.

      (2)  COM(2006) 13 final.

      (3)  COM(2007) 539 final.

      (4)  JO L 8, 14.1.2003, p. 44.

      (5)  JO L 59, 5.3.2005, p. 40.

      (6)  JO L 357, 31.12.2002, p. 1.

      (7)  JO L 248, 16.9.2002, p. 1.


title: Decizia Consiliului din 14 aprilie 2014 privind semnarea, în numele Uniunii Europene, a Tratatului de la Marrakesh pentru facilitarea accesului la operele publicate al persoanelor nevăzătoare, cu deficiențe de vedere sau cu dificultăți de citire a materialelor imprimate

text:
               17.4.2014

               RO

               Jurnalul Oficial al Uniunii Europene

               L 115/1

         DECIZIA CONSILIULUI
   din 14 aprilie 2014
   privind semnarea, în numele Uniunii Europene, a Tratatului de la Marrakesh pentru facilitarea accesului la operele publicate al persoanelor nevăzătoare, cu deficiențe de vedere sau cu dificultăți de citire a materialelor imprimate
   (2014/221/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 114 și 207, coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Din 22 ianuarie 2011, în temeiul Deciziei 2010/48/CE a Consiliului (1), Uniunea este obligată să respecte Convenția Națiunilor Unite privind drepturile persoanelor cu handicap, ale cărei dispoziții au devenit parte integrantă a ordinii juridice a Uniunii.

               (2)

               La 26 noiembrie 2012, Consiliul a autorizat Comisia să negocieze, în numele Uniunii Europene, un acord internațional în cadrul Organizației Mondiale a Proprietății Intelectuale pentru îmbunătățirea accesului la cărți al persoanelor cu dificultăți de citire a materialelor imprimate.

               (3)

               Negocierile s-au încheiat cu succes în cadrul Conferinței diplomatice desfășurate la Marrakesh în perioada 17-28 iunie 2013, iar Tratatul de la Marrakesh pentru facilitarea accesului la operele publicate al persoanelor nevăzătoare, cu deficiențe de vedere sau cu dificultăți de citire a materialelor imprimate („Tratatul de la Marrakesh”) a fost adoptat la 27 iunie 2013.

               (4)

               Tratatul de la Marrakesh stabilește un set de norme internaționale care garantează existența, la nivel național, a unor excepții sau limitări ale drepturilor de autor în folosul persoanelor nevăzătoare, cu deficiențe de vedere sau cu dificultăți de citire a materialelor imprimate și permit schimburile transfrontaliere de exemplare în format accesibil ale operelor publicate care au fost realizate în temeiul unor limitări sau excepții ale drepturilor de autor.

               (5)

               Tratatul de la Marrakesh este deschis semnării de către orice parte eligibilă pentru o perioadă de un an de la data adoptării sale. Tratatul ar trebui semnat, în numele Uniunii, în ceea ce privește aspectele care intră în competența Uniunii, sub rezerva încheierii sale la o dată ulterioară,

         ADOPTĂ PREZENTA DECIZIE:
   Articolul 1
   Semnarea în numele Uniunii a Tratatului de la Marrakesh pentru facilitarea accesului la operele publicate al persoanelor nevăzătoare, cu deficiențe de vedere sau cu dificultăți de citire a materialelor imprimate (2) („Tratatul de la Marrakesh”) se autorizează sub rezerva încheierii sale.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze Tratatul de la Marrakesh în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Luxemburg, 14 aprilie 2014.

            Pentru Consiliu

            Președintele

         A. TSAFTARIS

      (1)  Decizia 2010/48/CE a Consiliului din 26 noiembrie 2009 privind încheierea de către Comunitatea Europeană a Convenției Națiunilor Unite privind drepturile persoanelor cu handicap (JO L 23, 27.1.2010, p. 35).

      (2)  Textul Tratatului de la Marrakesh se publică împreună cu decizia privind încheierea acestuia.


title: Decizia (UE) 2017/1651 a Parlamentului European din 27 aprilie 2017 privind descărcarea de gestiune pentru execuția bugetului Biroului European de Sprijin pentru Azil aferent exercițiului financiar 2015

text:
               29.9.2017

               RO

               Jurnalul Oficial al Uniunii Europene

               L 252/193

         DECIZIA (UE) 2017/1651 A PARLAMENTULUI EUROPEAN
   din 27 aprilie 2017
   privind descărcarea de gestiune pentru execuția bugetului Biroului European de Sprijin pentru Azil aferent exercițiului financiar 2015
   PARLAMENTUL EUROPEAN,

               —

               având în vedere conturile anuale finale ale Biroului European de Sprijin pentru Azil pentru exercițiul financiar 2015,

               —

               având în vedere Raportul Curții de Conturi privind conturile anuale ale Biroului European de Sprijin pentru Azil pentru exercițiul financiar 2015, însoțit de răspunsul biroului (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2015 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 21 februarie 2017 privind descărcarea de gestiune a biroului în ceea ce privește execuția bugetară pentru exercițiul financiar 2015 (05873/2017 – C8-0078/2017),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (4), în special articolul 36,

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (5), în special articolul 108,

               —

               având în vedere articolul 94 și anexa IV la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru libertăți civile, justiție și afaceri interne (A8-0093/2017),

               1.

               acordă directorului executiv al Biroului European de Sprijin pentru Azil descărcarea de gestiune pentru execuția bugetului biroului aferent exercițiului financiar 2015;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Biroului European de Sprijin pentru Azil, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Antonio TAJANI

            Secretarul General

         Klaus WELLE

      (1)  JO C 449, 1.12.2016, p. 66.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 132, 29.5.2010, p. 11.

      (5)  JO L 328, 7.12.2013, p. 42.


title: 2014/338/UE: Decizia Băncii Centrale Europene din 5 iunie 2014 de modificare a Deciziei BCE/2010/23 privind repartizarea venitului monetar al băncilor centrale naționale ale statelor membre a căror monedă este euro (BCE/2014/24)

text:
               7.6.2014

               RO

               Jurnalul Oficial al Uniunii Europene

               L 168/117

         DECIZIA BĂNCII CENTRALE EUROPENE
   din 5 iunie 2014
   de modificare a Deciziei BCE/2010/23 privind repartizarea venitului monetar al băncilor centrale naționale ale statelor membre a căror monedă este euro

      (BCE/2014/24)

      (2014/338/UE)

   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale și al Băncii Centrale Europene, în special articolul 32,
   întrucât:

               (1)

               Decizia BCE/2010/23 (1) stabilește mecanismul pentru cumularea și alocarea venitului monetar rezultat din operațiunile de politică monetară.

               (2)

               Articolul 5 alineatul (2) din Decizia BCE/2010/23 precizează că valoarea venitului monetar al fiecărei BCN se reduce cu valoarea echivalentă oricărei dobânzi acumulate sau plătite în legătură cu pasivele incluse în baza de calcul a pasivelor și în conformitate cu orice decizie a Consiliului guvernatorilor adoptată în temeiul articolului 32.4 al doilea paragraf din Statutul Sistemului European al Băncilor Centrale și al Băncii Centrale Europene. Ar trebui clarificat faptul că orice venit dobândit din pasivele incluse în baza de calcul a pasivelor ar trebui adăugat la venitul monetar al BCN care urmează a fi cumulat.

               (3)

               Decizia BCE/2010/23 ar trebui modificată în consecință,

         ADOPTĂ PREZENTA DECIZIE:
   Articolul 1
   Modificare
   Articolul 5 alineatul (2) din Decizia BCE/2010/23 se înlocuiește cu următorul text:

      „(2)   Valoarea venitului monetar al fiecărei BCN se ajustează cu valoarea echivalentă oricărei dobânzi acumulate, plătite sau primite pentru pasivele incluse în baza de calcul a pasivelor și în conformitate cu orice decizie a Consiliului guvernatorilor adoptată în temeiul articolului 32.4 al doilea paragraf din Statutul SEBC.”

   Articolul 2
   Intrare în vigoare
   Prezenta decizie intră în vigoare în ziua publicării sale în Jurnalul Oficial al Uniunii Europene.

      Adoptată la Frankfurt pe Main, 5 iunie 2014.

            Președintele BCE

         Mario DRAGHI

      (1)  Decizia BCE/2010/23 din 25 noiembrie 2010 privind repartizarea venitului monetar al băncilor centrale naționale ale statelor membre a căror monedă este euro (JO L 35, 9.2.2011, p. 17).


title: Decizia Comisiei din 28 noiembrie 2003 de aprobare în numele Comunității Europene a modificărilor aduse anexelor la Acordul dintre Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animalăText cu relevanță pentru SEE.

text:
Anunţ juridic important

|

32003D0833

Official Journal L 316 , 29/11/2003 P. 0020 - 0020 Ediţie specială în limba cehă Chapter 3 Volume 41 P. 228  - 228 Ediţie specială în limba estonă Chapter 3 Volume 41 P. 228  - 228 Ediţie specială în limba maghiară Chapter 3 Volume 41 P. 228  - 228 Ediţie specială în limba lituaniană Chapter 3 Volume 41 P. 228  - 228 Ediţie specială în limba letonă Chapter 3 Volume 41 P. 228  - 228 Ediţie specială în limba malteză Chapter 3 Volume 41 P. 228  - 228 Ediţie specială în limba polonă Chapter 3 Volume 41 P. 228  - 228 Ediţie specială în limba slovacă Chapter 3 Volume 41 P. 228  - 228 Ediţie specială în limba slovenă Chapter 3 Volume 41 P. 228  - 228

		20031128Decizia Comisieidin 28 noiembrie 2003de aprobare în numele Comunității Europene a modificărilor aduse anexelor la Acordul dintre Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală(Text cu relevanță pentru SEE)(2003/833/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 98/258/CE a Consiliului din 16 martie 1998 privind încheierea Acordului dintre Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală [1], în special articolul 4 alineatul (3),întrucât:(1) În cadrul reuniunii din data de 2 octombrie 2003, Comitetul mixt de gestionare pentru acordul menționat (denumit în continuare "Comitetul") a reformulat o recomandare privind stabilirea echivalenței pentru gelatina și colagenul destinate consumului uman. Luând în considerare această recomandare, este necesară modificarea anexei V la acord.(2) Este necesară aprobarea acestor modificări în numele Comunității.(3) Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,ADOPTĂ PREZENTA DECIZIE:Articolul 1În conformitate cu recomandările formulate de Comitetul mixt de gestionare înființat în temeiul articolului 14 din Acordul dintre Comunitatea Europeană și Statele Unite ale Americii cu privire la măsurile sanitare pentru protejarea sănătății publice și animale în comerțul cu animale vii și produse de origine animală, modificările aduse anexei V la acordul menționat anterior se aprobă în numele Comunității Europene. Textul acordului sub forma unui schimb de scrisori, cuprinzând modificările aduse anexei V la acord, este atașat la prezenta decizie.Articolul 2Directorul general al Direcției de sănătate și protecție a consumatorilor este autorizat să semneze acordul sub forma unui schimb de scrisori prin care angajează Comunitatea.Articolul 3Prezenta decizie se aplică din prima zi a lunii următoare lunii în care Statele Unite ale Americii notifică în scris Comisiei că procedurile lor interne privind aprobarea modificărilor prevăzute la articolul 1 au fost finalizate.Adoptată la Bruxelles, 28 noiembrie 2003.Pentru ComisieDavid ByrneMembru al Comisiei[1] JO L 118, 21.4.1998, p. 1.--------------------------------------------------20031128ANEXĂ--------------------------------------------------20031128Acord sub forma unui schimb de scrisoriprivind modificările anexelor la Acordul dintre Comunitatea Europeană și Statele Unite ale Americii privind măsurile sanitare de protecție a sănătății publice și animale aplicabile în comerțul cu animale vii și cu produse de origine animalăA. Scrisoarea Comunității EuropeneBruxelles, 27 octombrie 2003Excelență,Referitor la Acordul dintre Comunitatea Europeană și Statele Unite ale Americii privind măsurile sanitare de protecție a sănătății publice și animale aplicabile în comerțul cu animale vii și cu produse de origine animală, am onoarea să vă propun modificarea anexelor la acord după cum urmează:Înlocuirea textului anexei V punctul 43 din acord, în conformitate cu recomandările Comitetului mixt de gestionare instituit în temeiul articolului 14 alineatul (1) din acord, cu textul din apendicele A anexat la prezenta.V-aș fi recunoscătoare dacă mi-ați putea confirma acordul Statelor Unite ale Americii asupra modificării anexei V la acord.Vă rog acceptați, domnule, asigurarea înaltei mele considerații.[1]Pentru Comunitatea EuropeanăJaana Husu-kallioB. Scrisoarea Statelor Unite ale AmericiiBruxelles, 14 noiembrie 2003Stimată doamnă,Vă scriu referitor la scrisoarea dumneavoastră din 10/27/03 conținând detalii privind propunerea de modificare a anexei V la Acordul încheiat la 20 iulie 1999 între Statele Unite ale Americii și Comunitatea Europeană privind măsurile sanitare de protecție a sănătății publice și animale aplicabile în comerțul cu animale vii și cu produse de origine animală, în conformitate cu apendicele A la scrisoarea dumneavoastră.În acest sens, am onoarea de a vă confirma acceptarea de către Statele Unite ale Americii a modificărilor propuse, în conformitate cu recomandările Comitetului mixt de gestionare instituit în temeiul articolului 14 alineatul (1) din acord, o copie a acestuia fiind anexată la prezenta. Înțeleg că modificările în cauză produc efecte de la data la care CE notifică SUA finalizarea procedurilor necesare pentru punerea lor în aplicare.Vă rog acceptați, doamnă, asigurarea înaltei mele considerații.[2]Pentru autoritatea competentă a Statelor Unite ale AmericiiNorval Francis[1] Anexe: Apendicele A de înlocuire a punctului 43 din anexa V la Acord[2] Anexe: Apendicele A de modificare a textului anexei V la Acord--------------------------------------------------20031128APENDICELE A"20031128"ANEXA VProdus | Exporturi din Comunitatea Europeană în SUA | Exporturi din SUA în Comunitatea Europeană |Condiții comerciale | Echivalență (cat.) | Condiții speciale | Acțiuni | Condiții comerciale | Echivalență (cat.) | Condiții speciale | Acțiuni |Norme CE | Norme SUA | Norme SUA | Norme CE |43.Gelatină pentru consum umanSănătate animală | 92/118 | 9 CFR 93, 94, 95, 309, 310, 311 | NE | | | 9 CFR 93, 94, 95, 309, 310, 311 | 92/118 | Da (2) | (SANCO/10451/2003 Rev. 1 Proiect de Decizie a Comisiei privind certificatele de sănătate pentru importurile de produse de origine animală din Statele Unite ale Americii) | |Sănătate publică | 92/118 | FFDCA, FIFRA, PHSA 21 CFR 70-82, 109, 110.3-110.110, 570, 573-589 | NE | | | FFDCA, FIFRA, PHSA 21 CFR 70-82, 109, 110.3-110.110, 570, 573-589 | 92/118 | Da (2) | (SANCO/10451/2003 Rev. 1 Proiect de Decizie a Comisiei privind certificatele de sănătate pentru importurile de produse de origine animală din Statele Unite ale Americii) | |44.Gelatină pentru uz tehnicSănătate animală | 1774/2002 | 9 CFR 94 | NE | | | 9 CFR 94 | 1774/2002 | NE | | |Sănătate publică | 1774/2002 | FFDCA, FIFRA, PHSA 21 CFR 70-82, 109, 110.3-110.93, 570, 573-589 | NE | | | FFDCA, FIFRA, PHSA 21 CFR 70-82, 109, 110.3-110.93, 570, 573-589 | 1774/2002 | NE | | |45.Colagen pentru consumul umanSănătate animală | 92/118 | 9 CFR 94 | NE | | | 9 CFR 93, 94, 95, 309, 310, 311 | 92/118 | Da (2) | (SANCO/10451/2003 Rev. 1 Proiect de Decizie a Comisiei privind certificatele de sănătate pentru importurile de produse de origine animală din Statele Unite ale Americii) | |Sănătate publică | 92/118 | FFDCA, FIFRA, PHSA 21 CFR 70-82, 109, 110.3-110.93, 570, 573-589 | NE | | | FFDCA, FIFRA, PHSA 21 CFR 70-82, 109, 110.3-110.93, 570, 573-589 | 92/118 | Da (2) | (SANCO/10451/2003 Rev. 1 Proiect de Decizie a Comisiei privind certificatele de sănătate pentru importurile de produse de origine animală din Statele Unite ale Americii)" | |"--------------------------------------------------


title: Decizia Comisiei din 19 ianuarie 2012 de instituire a Grupului autorităților offshore ale Uniunii Europene în materie de petrol și gaze

text:
               21.1.2012

               RO

               Jurnalul Oficial al Uniunii Europene

               C 18/8

         DECIZIA COMISIEI
   din 19 ianuarie 2012
   de instituire a Grupului autorităților offshore ale Uniunii Europene în materie de petrol și gaze
   2012/C 18/07
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Articolul 191 din tratat stabilește obiectivele privind conservarea, protecția și îmbunătățirea calității mediului și instituie obligația ca toate acțiunile Uniunii să fie sprijinite de un nivel ridicat de protecție bazat pe principiile precauției și acțiunii preventive și pe utilizarea prudentă și rațională a resurselor naturale.

               (2)

               Politica Uniunii vizează, pe de o parte, reducerea incidenței accidentelor majore legate de activitățile offshore în domeniul petrolier și gazier și limitarea consecințelor acestora, sporind astfel nivelul de protecție a mediului marin și a economiilor costiere și limitând totodată posibilele întreruperi ale producției indigene de energie a Uniunii și, pe de altă parte, îmbunătățirea mecanismelor de reacție în caz de accident.

               (3)

               Accidentele din 2010 legate de activitățile petroliere și gaziere offshore, în special accidentul în care a fost implicată platforma Deepwater Horizon din Golful Mexic, au determinat o revizuire a politicilor cu scopul de a garanta siguranța activităților offshore. La 12 octombrie 2010, Comisia și-a exprimat opiniile inițiale cu privire la siguranța operațiunilor cu petrol și gaze naturale offshore în comunicarea sa „Confruntarea cu provocarea reprezentată de siguranța activităților petroliere și gaziere offshore” (1).

               (4)

               Riscurile producerii unui accident major care să implice activitățile petroliere și gaziere offshore în apele Uniunii nu pot fi considerate nesemnificative. În numeroase regiuni din Uniune se desfășoară activități ținând de industria petrolieră și gazieră offshore și există perspective ca noi proiecte regionale să fie dezvoltate în apele Uniunii. Producția offshore de petrol și gaze reprezintă un element important pentru securitatea UE în materie de aprovizionare cu energie.

               (5)

               Deși în Uniune există deja exemple de excelență în practicile naționale de reglementare a activităților petroliere și gaziere offshore, echilibrarea implementării cadrului de reglementare pentru activități petroliere și gaziere offshore poate continua să îmbunătățească siguranța activităților offshore.

               (6)

               Schimbul permanent de experiență, identificarea celor mai bune practici ale autorităților de reglementare și ale industriei de profil și îmbunătățirea măsurilor de implementare sunt elemente al căror rol esențial pentru buna funcționare a sistemului de reglementare este recunoscut.

               (7)

               Valoarea colaborării dintre autoritățile offshore a fost stabilită în mod clar prin activitățile Forumului autorităților offshore din Marea Nordului și ale Forumului internațional al autorităților de reglementare. Pe baza acestor experiențe, este important să se optimizeze eficacitatea transferului de experiență și de cunoștințe în Uniune prin intermediul unei structuri oficiale la nivelul acesteia.

               (8)

               Bazându-se în principal pe activitățile autorităților naționale de reglementare, Grupul autorităților Uniunii Europene în materie de petrol și gaze offshore ar trebui să includă în activitățile sale experiența părților implicate relevante, inclusiv a țărilor terțe relevante. Grupul autorităților trebuie să faciliteze transferul de cunoștințe între părțile interesate și să contribuie la elaborarea unor orientări formale referitoare la cele mai bune practici.

               (9)

               Obiectivele autorităților offshore care cooperează în chestiuni referitoare la prevenirea apariției accidentelor majore offshore și la răspunsul la aceste situații vin în completarea atât a obiectivelor Grupului de lucru permanent pentru industria minieră și alte industrii extractive, instituit în temeiul articolului 6 din Decizia 2003/C 218/01 a Consiliului de constituire a Comitetului consultativ pentru securitate și sănătate la locul de muncă, cât și a obiectivelor respectivului comitet.

               (10)

               Este necesar să se prevadă norme privind divulgarea informațiilor de către membrii Grupului autorităților, fără a se aduce însă atingere normelor Comisiei privind securitatea, prevăzute în anexa la Decizia 2001/844/CE, CECO, Euratom a Comisiei.

               (11)

               Datele cu caracter personal referitoare la membrii Grupului autorităților trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (2),

         DECIDE:
   Articolul 1
   Obiect
   Se instituie Grupul autorităților offshore ale Uniunii Europene în materie de petrol și gaze (denumit în continuare „Grupul autorităților”).
   Articolul 2
   Sarcină
   (1)   Grupul autorităților trebuie să aibă în primul rând rolul de forum pentru schimbul de experiență și expertiză între autoritățile naționale și Comisie.
   (2)   Activitățile Grupului autorităților pot include, în coordonare cu cele ale altor grupuri de experți relevante, toate problemele legate de prevenirea accidentelor majore și de răspuns în cadrul operațiunilor offshore în domeniul petrolier și gazier în interiorul sau, dacă este cazul, în afara Uniunii Europene.
   (3)   Grupul autorităților dezbate diverse aspecte, sprijină Comisia și emite avize, fie la cererea Comisiei, fie din proprie inițiativă, în special cu privire la următoarele aspecte:

               (a)

               identificarea priorităților pentru elaborarea documentelor de orientare, a standardelor și a celor mai bune practici în sectorul petrolier și în cel gazier;

               (b)

               pregătirea sau inițierea și supravegherea elaborării orientărilor cu privire la bunele practici industriale;

               (c)

               pentru schimbul de experiență, facilitarea schimbului rapid de informații între Comisie și autoritățile naționale, în ceea ce privește, de exemplu, apariția, cauzele și răspunsurile la incidentele majore și la evenimentele care ar fi putut conduce la accidente majore, precum și informații operaționale privind instalațiile de forare care pot fi deplasate dintr-un stat membru în altul;

               (d)

               promovarea și facilitarea consensului între Comisie și autoritățile naționale cu privire la cele mai bune practici de reglementare;

               (e)

               promovarea schimburilor și a detașărilor de personal între autoritățile naționale pentru a îmbogăți cunoștințele și experiența acestora;

               (f)

               schimbul de informații privind aplicarea legislației naționale și a legislației Uniunii, precum și a politicilor relevante pentru activitățile petroliere și gaziere offshore, inclusiv privind măsurile de prevenire a actelor ilicite intenționate dirijate împotriva acestor activități, și sprijinirea Comisiei în procesul de monitorizare a implementării acquis-ului în materie al Uniunii.

         Articolul 3
   Consultare
   (1)   Fără a aduce atingere articolului 2, Comisia poate consulta Grupul autorităților în orice chestiune referitoare la pericolele majore pe care le prezintă prospectarea, explorarea și producția offshore în domeniul petrolier și în cel gazier.
   (2)   Dacă există interese complementare, Grupul autorităților se consultă cu alte grupuri de experți ale Comisiei pentru a garanta că aspectele pertinente sunt aduse la cunoștința celorlalte grupuri și pentru a primi informații care prezintă interes pentru Grupul autorităților.
   Articolul 4
   Componență – Numirea membrilor
   (1)   Grupul autorităților este alcătuit din autoritățile statelor membre responsabile cu supravegherea reglementară a activităților petroliere și gaziere offshore și cu aspectele politice conexe.
   (2)   Autoritățile statelor membre își desemnează reprezentanți.
   (3)   Denumirile autorităților statelor membre se publică în registrul grupurilor de experți și al altor entități similare ale Comisiei („registrul”).
   (4)   Datele cu caracter personal se colectează, se prelucrează și se publică în conformitate cu Regulamentul (CE) nr. 45/2001.
   Articolul 5
   Funcționare
   (1)   Grupul autorităților este prezidat de către un reprezentant al Comisiei, care poate numi un copreședinte.
   (2)   Cu acordul serviciilor Comisiei, Grupul autorităților poate institui subgrupuri pentru a examina aspecte specifice, cum ar fi schimbul de bune practici, pe baza termenilor de referință adecvați. Aceste subgrupuri se dizolvă odată cu îndeplinirea mandatului lor.
   (3)   Reprezentanți ai sectoarelor în cauză, inclusiv ai industriei de profil, ai sindicatelor, ai universităților, ai organizațiilor de cercetare, ai ONG-urilor, ai agențiilor Uniunii cu competență în materie, ai țărilor terțe și ai altor părți interesate pot să participe la activitățile Grupului autorităților, dacă sunt convocați de președintele grupului. În plus, se poate acorda statutul de observator unor persoane sau organizații a căror participare poate contribui la lucrările Grupului autorităților.
   (4)   Grupul autorităților și subgrupurile acestuia se reunesc de regulă la sediul Comisiei în conformitate cu procedurile și calendarul stabilite de aceasta. În lipsa dispozițiilor contrare, serviciile de secretariat sunt asigurate de Comisie.
   (5)   Un stat membru poate solicita avizul Grupului autorităților în privința documentelor și a informațiilor publicate având ca obiect accidente majore în activitățile petroliere și gaziere offshore, în conformitate cu dispozițiile aplicabile din legislația Uniunii.
   (6)   Grupul autorităților prezintă periodic rapoarte cu privire la activitățile sale, în special cu privire la identificarea și implementarea celor mai bune practici și a performanței din industria offshore.
   (7)   Grupul autorităților se întrunește cel puțin o dată pe an.
   (8)   Membrii numiți ai Grupului autorităților și președintele se întrunesc cel puțin o dată pe an cu omologi din grupul de lucru permanent pentru industria minieră și alte industrii extractive, pentru a discuta despre activitățile ambelor organizații în perioada anterioară și despre planurile de lucru avute în vedere.
   (9)   Informațiile obținute prin participarea la deliberările Grupului autorităților sau ale subgrupurilor acestuia nu se divulgă dacă, în opinia Comisiei, ele privesc chestiuni de natură confidențială.
   (10)   Grupul adoptă propriul regulament de procedură pe baza regulamentului de procedură standard pentru grupurile de experți.
   Articolul 6
   Cheltuielile aferente reuniunilor
   (1)   Participanții la activitățile Grupului autorităților sau ale subgrupurilor acestuia nu sunt remunerați pentru serviciile pe care le prestează.
   (2)   Cheltuielile de călătorie și diurnele participanților la activitățile Grupului autorităților sau ale subgrupurilor acestuia se rambursează de către Comisie în conformitate cu dispozițiile în vigoare în cadrul Comisiei.
   (3)   Cheltuielile respective se rambursează în limitele creditelor disponibile alocate în cadrul procedurii anuale de alocare a resurselor.

      Adoptată la Bruxelles, 19 ianuarie 2012.

            Pentru Comisie

         Günther OETTINGER

            Membru al Comisiei

      (1)  COM(2010) 560 final.

      (2)  JO L 8, 12.1.2001, p. 1.


title: Decizia Consiliului din 20 septembrie 2005 privind semnarea, în numele Comunității, a Acordului între Comunitatea Europeană și Regatul Danemarcei privind competența judiciară, recunoașterea și executarea hotărârilor judecătorești în materie civilă și comercială

text:
Anunţ juridic important

|

32005D0790

Official Journal L 299 , 16/11/2005 P. 0061 - 0061 Official Journal L 173 , 27/06/2006 P. 0127 - 0127

		20050920Decizia Consiliuluidin 20 septembrie 2005privind semnarea, în numele Comunității, a Acordului între Comunitatea Europeană și Regatul Danemarcei privind competența judiciară, recunoașterea și executarea hotărârilor judecătorești în materie civilă și comercială(2005/790/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 61 litera (c), coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) În conformitate cu articolele 1 și 2 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Regulamentul (CE) nr. 44/2001 al Consiliului din 22 decembrie 2000 privind competența judiciară, recunoașterea și executarea hotărârilor judecătorești în materie civilă și comercială [1] nu este obligatoriu pentru Danemarca și nici nu se aplică acesteia.(2) Prin Decizia din 8 mai 2003, Consiliul a autorizat în mod excepțional Comisia să negocieze un acord între Comunitatea Europeană și Regatul Danemarcei privind extinderea cu privire la Danemarca a dispozițiilor regulamentului menționat anterior.(3) Comisia a negociat, în numele Comunității, respectivul acord cu Regatul Danemarcei.(4) În conformitate cu articolul 3 din Protocolul privind poziția Regatului Unit și Irlandei, anexat la Tratatul privind Uniunea Europeană și la Tratatul de instituire a Comunității Europene, Regatul Unit și Irlanda participă la adoptarea și aplicarea prezentei decizii.(5) În conformitate cu articolele 1 și 2 din Protocolul privind poziția Danemarcei menționat mai sus, Danemarca nu participă la adoptarea prezentei decizii și, prin urmare, aceasta nu este obligatorie pentru Danemarca și nici nu se aplică acesteia.(6) Acordul, parafat la Bruxelles, la 17 ianuarie 2005, ar trebui semnat,DECIDE:Articolul 1Se aprobă semnarea Acordului între Comunitatea Europeană și Regatul Danemarcei privind competența judiciară, recunoașterea și executarea hotărârilor judecătorești în materie civilă și comercială, în numele Comunității, sub rezerva deciziei Consiliului privind încheierea respectivului acord.Textul acordului se anexează la prezenta decizie.Articolul 2Președintele Consiliului este autorizat prin prezenta să numească persoana împuternicită (persoanele împuternicite) să semneze acordul în numele Comunității, sub rezerva încheierii acestuia.Adoptată la Bruxelles, 20 septembrie 2005.Pentru Consiliu,PreședinteleM. Beckett[1] JO L 12, 16.1.2001, p. 1. Regulament astfel cum a fost modificat ultima dată prin Regulamentul (CE) nr. 2245/2004 al Comisiei (JO L 381, 28.12.2004, p. 10).--------------------------------------------------


title: Decizia Consiliului din 13 decembrie 1993 privind încheierea unui acord sub formă de schimb de scrisori între Comunitatea Economică Europeană și Republica Islanda privind anumite înțelegeri în domeniul agricol

text:
Anunţ juridic important

|

31993D0736

Official Journal L 346 , 31/12/1993 P. 0016 - 0016 Finnish special edition: Chapter 2 Volume 11 P. 0036  Swedish special edition: Chapter 2 Volume 11 P. 0036  Ediţie specială în limba cehă Chapter 02 Volume 05 P. 142  - 142 Ediţie specială în limba estonă Chapter 02 Volume 05 P. 142  - 142 Ediţie specială în limba maghiară Chapter 02 Volume 05 P. 142  - 142 Ediţie specială în limba lituaniană Chapter 02 Volume 05 P. 142  - 142 Ediţie specială în limba letonă Chapter 02 Volume 05 P. 142  - 142 Ediţie specială în limba malteză Chapter 02 Volume 05 P. 142  - 142 Ediţie specială în limba polonă Chapter 02 Volume 05 P. 142  - 142 Ediţie specială în limba slovacă Chapter 02 Volume 05 P. 142  - 142 Ediţie specială în limba slovenă Chapter 02 Volume 05 P. 142  - 142

		19931213Decizia Consiliuluidin 13 decembrie 1993privind încheierea unui acord sub formă de schimb de scrisori între Comunitatea Economică Europeană și Republica Islanda privind anumite înțelegeri în domeniul agricol(93/736/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 113, coroborat cu articolul 228 alineatul (3) primul paragraf,având în vedere propunerea Comisiei,având în vedere avizul Parlamentului European [1],întrucât în cadrul negocierilor privind Spațiul Economic European (SEE), s-a putut negocia un acord sub formă de schimb de scrisori între Comunitatea Economică Europeană și Republica Islanda privind anumite înțelegeri în domeniul agricol;întrucât acest acord face parte din ansamblul rezultatelor negocierilor privind SEE și constituie un element esențial pentru aprobarea de către Comunitate a acordului SEE;întrucât este necesară aprobarea acordul menționat anterior,DECIDE:Articolul 1Acordul sub formă de schimb de scrisori între Comunitatea Economică Europeană și Republica Islanda privind anumite înțelegeri în domeniul agricol se aprobă în numele Comunității.Textul acordului se anexează Deciziei 93/239/CEE a Consiliului din 15 martie 1993 privind încheierea unor acorduri sub formă de schimb de scrisori între Comunitatea Economică Europeană, pe de o parte, și Republica Austria, Republica Finlanda, Republica Islanda, Regatul Norvegiei și Regatul Suediei, pe de altă parte, privind aplicarea provizorie a acordurilor referitoare la anumite înțelegeri în domeniul agricol, semnate de aceleași părți la Porto, la 2 mai 1992 [2].Articolul 2Președintele Consiliului procedează la notificarea aprobării acordului de către Comunitate [3].Adoptată la Bruxelles, 13 decembrie 1993.Pentru ConsiliuPreședintelePh. Maystadt[1] JO C 305, 23.11.1992, p. 60.[2] JO L 109, 1.5.1993, p. 1.[3] JO L 346, 31.12.1993, p. 35.--------------------------------------------------


title: Decizia 2014/293/PESC a Consiliului din 15 aprilie 2014 privind semnarea și încheierea Acordului între Uniunea Europeană și Confederația Elvețiană privind participarea Confederației Elvețiene la misiunea militară a Uniunii Europene pentru a contribui la instruirea forțelor armate maliene (EUTM Mali)

text:
               21.5.2014

               RO

               Jurnalul Oficial al Uniunii Europene

               L 151/16

         DECIZIA 2014/293/PESC A CONSILIULUI
   din 15 aprilie 2014
   privind semnarea și încheierea Acordului între Uniunea Europeană și Confederația Elvețiană privind participarea Confederației Elvețiene la misiunea militară a Uniunii Europene pentru a contribui la instruirea forțelor armate maliene (EUTM Mali)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37 coroborat cu articolul 218 alineatele (5) și (6) din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               Articolul 8 alineatul (3) din Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1) prevede că modalitățile detaliate privind participarea statelor terțe fac obiectul unor acorduri încheiate în temeiul articolului 37 din Tratatul privind Uniunea Europeană și în conformitate cu procedura prevăzută la articolul 218 din Tratatul privind funcționarea Uniunii Europene.

               (2)

               La 10 februarie 2014, Consiliul a adoptat o decizie de autorizare a începerii negocierilor pentru un acord între Uniunea Europeană și Confederația Elvețiană privind participarea Confederației Elvețiene la misiunea militară a Uniunii Europene pentru a contribui la instruirea forțelor armate maliene (EUTM Mali) („acordul”).

               (3)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Se aprobă, în numele Uniunii, Acordul între Uniunea Europeană și Confederația Elvețiană privind participarea Confederației Elvețiene la misiunea militară a Uniunii Europene pentru a contribui la instruirea forțelor armate maliene (EUTM Mali).
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul prin care Uniunea își asumă obligații.
   Articolul 3
   Prezenta decizie intră în vigoare la data adoptării.

      Adoptată la Luxemburg, 15 aprilie 2014.

            Pentru Consiliu

            Președintele

         C. ASHTON

      (1)  JO L 14, 18.1.2013, p. 19.


title: Decizia (PESC) 2015/1066 a Consiliului din 2 iulie 2015 de modificare a Deciziei 2013/183/PESC privind măsuri restrictive împotriva Republicii Populare Democrate Coreene

text:
               3.7.2015

               RO

               Jurnalul Oficial al Uniunii Europene

               L 174/25

         DECIZIA (PESC) 2015/1066 A CONSILIULUI
   din 2 iulie 2015
   de modificare a Deciziei 2013/183/PESC privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2013/183/PESC a Consiliului din 22 aprilie 2013 privind măsuri restrictive împotriva Republicii Populare Democrate Coreene și de abrogare a Deciziei 2010/800/PESC (1), în special articolul 19 alineatul (2),
   întrucât:

               (1)

               La 22 aprilie 2013, Consiliul a adoptat Decizia 2013/183/PESC.

               (2)

               O entitate și șase persoane ar trebui adăugate pe lista persoanelor și entităților care fac obiectul măsurilor restrictive prevăzută în anexa II la Decizia 2013/183/PESC.

               (3)

               Prin urmare, anexa II la Decizia 2013/183/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa II la Decizia 2013/183/PESC se modifică în conformitate cu anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 2 iulie 2015.

            Pentru Consiliu

            Președintele

         J. ASSELBORN

      (1)  JO L 111, 23.4.2013, p. 52.

      ANEXĂ
      Persoanele și entitățile enumerate mai jos se adaugă pe lista persoanelor și entităților care fac obiectul măsurilor restrictive prevăzută în anexa II la Decizia 2013/183/PESC:
      II.   Persoane și entități care furnizează servicii financiare care ar putea contribui la programele RPDC care vizează armele nucleare, rachetele balistice sau alte arme de distrugere în masă.

      A.   Persoane

                  Nume

                  Date de identificare

                  Motive

                  4.

                  KIM Il-Su

                  Rahlstedter Straße 83 a, 22149 Hamburg.
                  Data nașterii: 2.9.1965
                  Locul nașterii: Phenian, RPDC

                  Reprezentant plenipotențiar autorizat al KNIC GmbH, desemnată de UE, acționând în numele KNIC sau la comanda acesteia

                  5.

                  KANG Song-Nam

                  Rahlstedter Straße 83 a, 22149 Hamburg.
                  Data nașterii: 5.7.1972
                  Locul nașterii: Phenian, RPDC.

                  Reprezentant plenipotențiar autorizat al KNIC GmbH, desemnată de UE, acționând în numele KNIC sau la comanda acesteia

                  6.

                  CHOE Chun-Sik

                  Rahlstedter Straße 83 a, 22149 Hamburg.
                  Data nașterii: 23.12.1963
                  Locul nașterii: Phenian, RPDC.
                  Număr pașaport 745132109 valabil până la 12.2.2020

                  Reprezentant plenipotențiar autorizat al KNIC GmbH, desemnată de UE, acționând în numele KNIC sau la comanda acesteia

                  7.

                  SIN Kyu-Nam

                  Data nașterii: 12.9.1972
                  Locul nașterii: Phenian, RPDC.
                  Număr pașaport PO472132950

                  Șef de departament la sediul central al KNIC din Phenian și fost reprezentant plenipotențiar autorizat al KNIC GmbH Hamburg, desemnată de UE. Acționează în numele KNIC sau la comanda acesteia

                  8.

                  PAK Chun-San

                  Data nașterii: 18.12.1953
                  Locul nașterii: Phenian, RPDC.
                  Număr pașaport PS472220097

                  Șef de departament la sediul central al KNIC din Phenian și fost reprezentant plenipotențiar autorizat al KNIC GmbH Hamburg, desemnată de UE. Acționează în numele KNIC sau la comanda acesteia

                  9.

                  SO Tong Myong

                  Data nașterii: 10.9.1956

                  Director executiv al KNIC GmbH Hamburg, acționând în numele KNIC sau la comanda acesteia

            B.   Entități

                  Denumire

                  Date de identificare

                  Motive

                  5.

                  Korea National Insurance Company (KNIC) GmbH.
                  (alias Korea Foreign Insurance Company)

                  Rahlstedter Straße 83 a, 22149 Hamburg

                  KNIC GmbH, ca filială controlată de sediul central al KNIC de la Phenian (adresă: Haebangsan-dong, Central District, Phenian, RPDC), entitate guvernamentală, generează venituri valutare substanțiale care sunt utilizate pentru sprijinirea regimului din Coreea de Nord. Resursele respective ar putea contribui la programele RPDC care vizează armele nucleare, rachetele balistice sau alte arme de distrugere în masă.
                  În plus, sediul central al KNIC de la Phenian are legătură cu Biroul 39 al Partidului Muncitorilor Coreeni, entitate desemnată.